Invisible Touch

„Invisible Touch“ () — „Genesis“ ingliz rok guruh ijro etgan qoʻshiq. 1986-yil guruhning ayni nomli albomiga kiritilgan. Qoʻshiq matnini guruh barabanchisi va vokalisti Phil Collins yozgan.

„Invisible Touch“ guruhning AQSh xit-paradida birinchi pogʻonaga koʻtarilgan yagona kompozitsiyasidir. Shuningdek, qoʻshiq 1986-yilning yozida „Billboard Hot 100 Airplay“ xit-paradida eng yuqori pogʻonadan uch hafta davomida tushmagan. Bundan tashqari, tarona „Mainstream Rock Tracks“ xit-paradida ham eng yuqori pogʻonaga koʻtarilgan. „Invisible Touch“ albomining besh tregi AQSh xit-paradida birinchi beshtalikka kirgan Qoʻshiq Kanada xit-paradida toʻrtinchi, Buyuk Britaniya xit-paradida esa 15-pogʻonaga koʻtarilgan.

Collins „Invisible Touch“ guruh ijrosidagi eng sevimli taronasi ekanligini aytgan. Guruh gitaristi Mike Rutherford esa kompozitsiyani „ajoyib qoʻshiq — quvnoq, ijro etish maza, har qanday ijroda ajralib turadi“, degan. Qoʻshiq „Rock Song Index: The 7500 Most Important Songs for the Rock and Roll Era“ () kitobiga kiritilgan. 2017-yilda „ShortList“ jurnali xodimi Dave Fawbert „Invisible Touch“ qoʻshigʻi „musiqa tarixidagi eng ajoyib modulyatsiyalardan biriga ega“ deb yozgan.

Qoʻshiq uchun rejissyor Jim Yukich klip suratga olgan. Klip Collins, Rutherford va Banks 8MM kamera bilan vaqtichogʻlik qilayotganidan boshlanadi. Buning ortidan guruh qoʻshiqni ijro eta boshlaydi. Klipda Yukichning oʻzini ham koʻrish mumkin.

Konsertlar davomida qoʻshiq deyarli umuman yozuvdagi tonalligida ijro etilmagan. Xususan, dastlabki konsertlarda Collins ovozini zoʻriqtirmaslik uchun qoʻshiq yarim ton past ijro etilgan. 2006-yilgi konsertlarda esa qoʻshiq yanada pastroq past tonlarda ijro etilgan.

 Manbalar 

 Havolalar 


Turkum:Genesis qoʻshiqlari
Turkum:1986-yil qoʻshiqlari
Turkum:Ingliz tilidagi qoʻshiqlar